કાશી વિશ્વનાથ મંદિર ન્યાસના સભ્ય પ્રો. ચંદ્રમૌલિ ઉપાધ્યાયે જણાવ્યું છે કે ૧૧ માર્ચે મતગણતરીના દિવસે સિંહ રાશિમાં ચંદ્રમા અને રાહુની યુતિથી ગ્રહણ યોગ રચાશે. આ જ રીતે ચૂંટણી પરિણામ પર પણ ગ્રહણ લાગશે, જેમ કે ચંદ્રગ્રહણ તથા વિવિધ રાશિઓના લોકો પર તેની અસર પડશે. કેતુ નક્ષત્ર ખાસ કરીને ‍વધુ અસરકારક રહેશે. જે આકસ્મિક અને અનુમાન મુજબ થનારી ઘટનાઓ માટે જવાબદાર રહેશે. આવી સ્થિતિમાં તમામ પૂર્વાનુમાન અને આગાહી નિષ્ફળ થશે. જે કોઈ પક્ષ અથવા તેના નેતાએ વર્ચસ્વ જમાવવાનાં સ્વપ્ન સેવ્યાં હશે તે તૂટી જશે અને તમામની ખુશીઓ પર તુષારાપાત થશે. એ વાત અલગ છે કે આની અસર કોઈના પર ઓછી અને કોઈના પર વધુ પડશે. યુપી સહિત પાંચ રાજ્યની ચૂંટણીનાં પરિણામ પર ગ્રહની અવળી ચાલની અસર પડે તેવી સંભાવના છે.